Source: https://ficek.sk/ako-sa-branit-voci-vymahacom-18514
Timestamp: 2018-12-13 14:23:01+00:00

Document:
[2018] Ako sa brániť voči vymáhačom? | Poradíme Vám? '
Otázka: Ako sa brániť voči vymáhačom?
Prosim o radu. Mam vacsi dlh v banke. Nedokazem to splacat, nevychadzaju mi peniaze na splatky, som dochodkyna. Telefonicky ma denno-denne kontaktuje vymahacska firma. Co mam robit? Nehutelnost nevlastnim, nemaju mi co vziat, akurat ak siahnu na dochodok.
Odpoveď: Ako sa brániť voči vymáhačom?
pokiaľ viete že dlhujete banke peniaze, zrejme najlepším spôsobom bude dohodnúť sa s bankou na splátkovom kalendári. Existuje tiež možnosť vyhlásiť osobný bankrot. Pri osobnom bankrote však budete musieť splniť niekoľko podmienok. Odporúčam Vám obrátiť sa na niektorého z advokátov osobne, alebo na centrum právnej pomoci.
Podotázka: Ako sa brániť voči vymáhačom? (Vymáhanie pohľadávok)
Dobrý. Mám na Vás otázku. Mal som pôžičku od pohotovosti 800 €, bolo to v r.2008. Niečo som im poplatil v splátkach. Potom som prišiel o prácu a už som nesplácal. V r. 2010 mi prišlo od exekútora, že mám zaplatiť necelých 7 000 €. Bolo to na základe rozhodcovského súdu. No a v podstate od 2011 z malými prestávkami mi exekútor sťahuje peniaze z výplaty. Už to bolo 4 000 €. A exekútor ešte chce tých 3000 €. Môžem sa nejak ešte brániť voči dlhu? Môžem podať sťažnosť na súd? Alebo čo by ste mi poradili? Ak by sa dalo mohli by ste mi odpoveď poslať na mail? Ďakujem.
V otázke uvádzate, že ste si požičali sumu 800 € v roku 2008 a exekučné konanie bolo začaté na základe návrhu veriteľa - Pohotovosť, pričom exekučným titulom bol rozhodcovský rozsudok.
Vo veci musíte podať písomný návrh na zastavenie exekúcie u súdneho exekútora a to z dôvodu jej neprípustnosti, keďže exekučný titul - rozsudok rozhodcovského súdu bol vydaný v rozpore so zákonom. Kópiu návrhu zašlite súčasne na exekučný súd - súd, ktorý vydal poverenie na vykonanie exekúcie. Exekútor na základe Vami podaného návrhu na zastavenie exekúcie má vydať upovedomenie o odkalde exekúcie, ktoré musí zaslať aj Vášmu zamestnávateľovi.
Naviac súd podľa ust. § 44 exekučného poriadku /účinného od 15.12.2009 do 31.5.2010/ mal preskúmať pri podanej žiadosti o vykonanie exekúcie aj samotný exekučný titul /rozhodcovský rozsudok/ a ak zistí rozpor exekučného titulu so zákonom so zákonom, žiadosť o udelenie poverenia na vykonanie exekúcie mal uznesením zamietnuť, teda nemalo dôjsť ani k samotnej exekúcii. Súd zrejme túto svoju povinnosť vo Vašom prípade opomenul.
Formulárovú zmluvu so spoločnosťou Pohotovosť ste nemohli nijako ovplyvniť.
K podobným prípadom zaujali stanoviská súdy, z ktorých vyberáme a ktoré môžete použiť - citovať aj v návrhu na zastavenie exekúcie , napr. Najvyšší súd SR, sp. zn. : 5 Cdo 375/2012 z 30.4.2014 :
- rozhodcovská doložka je súčasťou formulárovej zmluvy a jej dojednanie je neprijateľnou podmienkou v zmluve a spotrebiteľ nemal možnosť ovplyvniť obsah zmluvy o úvere, nakoľko jej súčasťou sú aj všeobecné obchodné podmienky.
- rozhodcovská doložka znemožnila voľbu spotrebiteľa dosiahnuť rozhodovanie sporu súdom, rozhodcovskú doložku si spotrebiteľ osobitne nevyjednal a nemal na výber,
- exekučný súd je povinný skúmať existenciu alebo platnosť rozhodcovskej zmluvy a v prípade zisteného nedostatku v tomto smere konštatovať rozpor rozhodcovského rozsudku zo zákonom, čo v konečnom dôsledku znamená materiálnu nevykonateľnosť exekučného titulu. Súd má vychádzať z princípu ochrany práv spotrebiteľa,
- rozhodcovskú zmluvu treba považovať za neprijateľnú zmluvnú podmienku, ktorá spôsobuje značnú nerovnováhu v právach a povinnostiach zmluvných strán v neprospech spotrebiteľa.
V centre pravnej pomoci mi povedali, ze mam pockat, kym ma banka da na sud. Podmienky bankrotu asi nesplnam, nemam uspory ani nehnutelnost. mam dochodok okolo 390 eur a 1 neplnolete dieta. Exekucnu zrazku mozem mat asi 30 eur mesacne.
Odpovedá: Advokát Bratislava (odpoveď odoslaná: 21.09.2016)
ak budete čakať, kým Vás banka zažaluje, potom vzniká riziko toho, že okrem istiny a úrokov z omeškania budete musieť banke (ak spor vyhrá) platiť aj trovy advokáta a trovy súdneho konania, prípadne aj náklady vymáhačskej spoločnosti za zasielanie upomienok. Tým sa Vám zvýši dlžná suma. Rozhodnutie je na Vás. Odporúčal by som Vám kontaktovať advokáta vo Vašom okolí, ktorý by sa na Váš prípad pozrel podrobnejšie a odporučil vhodný postup.

References: súd 
 súd 
 § 44
 Súd 
 súd 
 súd 
 Súd